Komission asetus (EY) N:o 1503/2003, annettu 27 päivänä elokuuta 2003, asetuksesta (EY) N:o 2342/1999 ja neuvoston asetuksesta (EY) N:o 2529/2001 poikkeamisesta naudanliha-alan ennakkomaksujen sekä lampaan- ja vuohenliha-alan maksujen osalta



Virallinen lehti nro L 216 , 28/08/2003 s. 0023 - 0024



Komission asetus (EY) N:o 1503/2003, annettu 27 päivänä elokuuta 2003, asetuksesta (EY) N:o 2342/1999 ja neuvoston asetuksesta (EY) N:o 2529/2001 poikkeamisesta naudanliha-alan ennakkomaksujen sekä lampaan- ja vuohenliha-alan maksujen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 4 artiklan 8 kohdan ja 6 artiklan 7 kohdan, ottaa huomioon lampaan- ja vuohenliha-alan yhteisestä markkinajärjestelystä 19 päivänä joulukuuta 2001 annetun neuvoston asetuksen (EY) N:o 2529/2001(3) ja erityisesti sen 26 artiklan, sekä katsoo seuraavaa: (1) Naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 yksityiskohtaisista säännöistä palkkiojärjestelmien soveltamisen osalta 28 päivänä lokakuuta 1999 annetun komission asetuksen (EY) N:o 2342/1999(4), sellaisena kuin se on viimeksi muutettuna asetuksella (EY) N:o 1473/2003(5), 41 artiklassa vahvistetaan tietyt ennakkojen maksamista koskevat säännöt. (2) Asetuksen (EY) N:o 2529/2001 6 artiklan 1 kohdassa vahvistetaan uuhi- ja vuohipalkkioiden maksua koskevat tietyt säännöt. (3) Pitkään jatkuneen kovan kuivuuden ja paikoin tuhoisien metsäpalojen leimaamien poikkeuksellisen epäsuotuisien sääolojen vuoksi tuottajilla ei ole joissakin jäsenvaltioissa riittävästi rehua tilan eläinten ruokkimiseksi. Jotta nämä tuottajat voisivat selviytyä ylimääräisestä taloudellisesta taakasta, joka aiheutuu lisärehun ostotarpeesta, kyseisille jäsenvaltioille olisi annettava lupa naudanlihan erityispalkkion ja emolehmäpalkkion maksamiseen ennakolta sekä uuhi- ja vuohipalkkioiden maksamiseen ennen 16 päivää lokakuuta 2003. (4) Maksut olisi suoritettava tuottajille, joiden osalta kyseinen jäsenvaltio on hyväksynyt tilan kärsineen kuivuudesta. (5) Näin ollen on poikettava asetuksesta (EY) N:o 2342/1999 ja asetuksesta (EY) N:o 2529/2001. (6) Tässä asetuksessa säädetyt toimenpiteet ovat naudanlihan hallintokomitean sekä lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Tämän asetuksen liitteessä mainitut jäsenvaltiot voivat kalenterivuotta 2003 koskevien hakemusten osalta 1 päivästä syyskuuta 2003 ja viimeistään 15 päivänä lokakuuta 2003 a) poiketen siitä, mitä asetuksen (EY) N:o 2342/1999 41 artiklan 1 kohdan neljännessä alakohdassa säädetään, sallia naudanlihan erityispalkkion ja/tai emolehmäpalkkion ennakkomaksut, ja/tai; b) poiketen siitä, mitä asetuksen (EY) N:o 2529/2001 6 artiklan 1 kohdan toisessa alakohdassa säädetään, sallia vuosittaisten uuhi- ja vuohipalkkioiden maksamisen kokonaan tai osittain. 2. Edellä 1 kohdassa tarkoitetut maksut on suoritettava liitteessä vahvistetuissa taloudellisissa rajoissa. 3. Kyseisten jäsenvaltioiden on vahvistettava puolueettomin perustein - tuottajat, joiden ne katsovat kärsineen kuivuudesta ja/tai metsäpaloista, ja - kyseisille tuottajille myönnettävät maksuosuudet. 4. Kyseisten jäsenvaltioiden on ilmoitettava komissiolle viimeistään 31 päivänä lokakuuta 2003 3 kohdassa tarkoitetut puolueettomat perusteet sekä maksuihin oikeutettujen eläinten lukumäärä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä elokuuta 2003. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EUVL L 122, 16.5.2003, s. 1. (3) EYVL L 341, 22.12.2001, s. 3. (4) EYVL L 281, 4.11.1999, s. 30. (5) EUVL L 211, 21.8.2003, s. 12. LIITE I >TAULUKON PAIKKA>